section_heading: Životopis
paragraph_text: Godine 1934. seli se u 28 Whitehaven Mansions u Londonu (56B u TV seriji). Broj njegovog telefona je bio: Trafalgar 8137. Živio je sa slugom Georgeom. 1939. upoznao je učinkovitu gospođicu Felicity Lemon i zaposlio ju kao tajnicu. Zastupao ga je odvjetnički ured McNeil and Hodgson u Londonu. Poirot je bio poznat po niskom rastu, jajolikoj glavi, mačkolikim zelenim očima, brčićima, odjevnim ritualima, opsesijom za redom, metodama rješavanja slučaja tako da otkrije što više na bilo koji način. Preferirao je izučavanje psihologije zločina da otkrije više tragova, kladeći se sa svojim privremenim pomoćnikom i prijateljem Arthurom Hastingsom da može riješiti slučaj samo sjedeći u stolici i koristeći svoje "sive stanice".